सत्याग्रह या समझौता... बाबा से फिर मिलेंगे मंत्री  
सत्याग्रह करेंगे या सरकार का आग्रह मान लेंगे... रामदेव क्या करेंगे इसे लेकर बृहस्पतिवार को दिल्ली में ख़बरों का बाज़ार गरम रहा।
सत्याग्रह करेंगे या सरकार का आग्रह मान लेंगे। रामदेव क्या करेंगे इसे लेकर बृहस्पतिवार को दिल्ली में दिनभर ख़बरों का बाज़ार गरम रहा।   सुबह मंत्रियों के मुलाकात की ख़बर उड़ी तो शाम को प्रधानमंत्री के घर पर कोर ग्रुप की बैठक। इस बैठक से पहले प्रधानमंत्री मनमोहन सिंह और सोनिया गांधी अलग से भी मिले।   शाम को प्रणब मुखर्जी के दफ्तर में छह मंत्रियों की फिर से बैठक हुई। सरकार को भरोसा है कि रामदेव मान जाएंगे। सूत्र बता रहे हैं कि रामदेव कुछ दिनों तक सत्याग्रह करेंगे, उसके बाद उनका आंदोलन योग शिविर में बदल जाएगा।   हालांकि रामदेव की तरफ से यही बयान आ रहा है कि 4 जून से सत्याग्रह होगा।   बातचीत का सिलसिला अभी जारी रहेगा।